มันนี่ทูเดย์
แบงก์รับชำระประมูลงานรัฐ
8 ก.พ. 2559

แบงก์รับชำระประมูลงานรัฐ
ธนาคารกรุงเทพเปิดให้บริการรับชำระค่าซื้อซองประกวดราคาตั้งแต่วันนี้-31 มี.ค. 2559 โดยลูกค้าผู้รับเหมาภาครัฐที่มาใช้บริการชำระค่าซื้อซองประกวดราคาผ่านบริการ Bill Payment จะได้รับการยกเว้นค่าธรรมเนียมบริการ เพียงพิมพ์ใบชำระเงินที่ได้ในขั้นตอนการซื้อซองประกวดราคามายื่นชำระเงินที่ธนาคารกรุงเทพทุกสาขา พร้อมกันนี้ธนาคารยังมีการให้บริการออกหนังสือค้ำประกันแบบอิเล็กทรอนิกส์ในขั้นตอนการวางค้ำประกัน ซึ่งเป็นการให้บริการทางการเงินสำหรับการจัดซื้อจัดจ้างภาครัฐอย่างครบวงจร
สรุปแผนพัฒนาตลาดทุน
กระทรวงการคลังสรุปแผนปฏิรูปตลาดเงินตลาดทุน (แผนพัฒนาตลาดทุนไทย ปี 2559-2563) ให้นายอภิศักดิ์ ตันติวรวงศ์ รมว.คลัง พิจารณาและเห็นชอบ โดยมีวัตถุประสงค์ให้ตลาดทุนเป็นกลไกระดมทุน เพื่อพัฒนาโครงสร้างพื้นฐานและมีส่วนร่วมในการพัฒนาเศรษฐกิจภูมิภาค รวมถึงให้ประเทศไทยมีระบบการออมอย่างยั่งยืน เพื่อรองรับการเข้าสู่สังคมผู้สูงอายุที่ให้ประชาชนสามารถเข้าถึงตลาดทุนไทยได้ง่าย